Author: lukio.opet

Halulehti

Halikon lukion
vuosikertomus syksy -15
21.12.2015

Sisällysluettelo 2/2015

Pääkirjoitus 3
Rehtorin palsta 4
Kirjoittajavieras 4
Lukuvuoden varrelta 6
Sijaisopet esittäytyvät 10
Syksyn ylppärit 11
Halu på Jurmo 12
Opiskelijahuolto tutuksi 13
Yrittäjyyttä 14
Hallitus 15
Jaksoista viis 16
Tutorit 17
Teetä ja pyhiä paikkoja 18
Vaihtarit Halussa 20
Sinem 22
Halun vaihtarit maailmalla 23
Pihla maailmalla 24
Ykköset 26
Linnea filosofoi 27
Haloo Halikko 28
Sammakot 30
Joulusivu 31

Halulehden toimitus kiittää kaikkia toimituksen ulkopuolisia lehden kirjoittajia, kuvaajia, taiteilijoita, ideoijia ja avustajia.

Tonttutestin vastaukset
1. c)
2. a)
3. b)
4. c)
5. c)
6. b)
7. b)
8. a)
9. b)
10. b)
bonus c)

Kansikuva Linnea Sjöblom

Onko kaikella tarkoitus?

PÄÄKIRJOITUS MEERIMARIA KETOKULTA

Joskus sitä pysähtyy pohtimaan maailman menoa, kyseenalaistaa ja miettii, mitä jos? Hyvää tuuria tai ansaittua tapahtumaa selitetään helposti jollain ennalta määrätyllä tai suuremmalla voimalla.
Kohtaloon uskovat ajattelevat, että kaikki tapahtumat ovat ennalta määrättyjä, eikä ihminen voi niihin vaikuttaa. Jopa epäröinnit ja kahden vaiheilla kiikkuminen ovat valmiiksi saneltuja, kuten myös jokainen reaktio ja sana keskustelussa. Karmaan uskovien taas täytyy olla hyviä, sillä kun teet hyvin, sinulle tehdään hyvin. Ikävästä toiminnasta seuraa itselle pahaa.
Voidaan myös uskoa Jumalaan tai jumaliin tai suurempaan voimaan, kuten Maailmanhenkeen tai ideamaailmaan. Jumala antaa synnit anteeksi ja pääsyn taivaaseen. Ideamaailma taas on lähes tavoittamaton, täydellisyyden kuva maailmasta, ja Maailmanhenki on absoluuttinen totuus, joka täytyisi löytää. Näiden mukaan ihmiset valitsevat itse, mutta antavat uskon ohjata.
Toisaalta voi olla, ettei maailmassa oikeasti ole mitään jumalaa, kohtaloa tai muutakaan, ja me vain olemme täällä, autuaan tietämättöminä omasta hylätystä tulevaisuudestamme. Uskominen vain lohduttaa, muttei auta.
Mihin sitten itse uskon? Kohtaloa ei ole, ei asioihin vaikuttavaa jumalaa, ja karmakin on vain oman mielikuvituksen tuote. Maailmaani ei myöskään mahdu mitään suurempaa voimaa. Paitsi me ihmiset.
Mielestäni jokainen valinta vaikuttaa johonkin, suorasti tai epäsuorasti, yhden tai sadan välietapin kautta. Ketjureaktio ja perhosefekti ovat ajattelutapani peruspilareita. Karrikoidusti korrelaation voisi esittää niin, että valitsemani valkoiset sukat tänään ovat syy, miksi perjantain kouluruokailun keitto maistuu vähän paremmalta kuin jos olisin valinnut mustat sukat. Kuulostaa järjettömältä, eikö vain?
Toisaalta, kun asiaa enemmän ajattelee, tämä ajatus perustuu osittain jokaiseen edellä mainittuun uskomukseen. Ja kieltämättä, en olisi tutustunut kaikkiin tuntemiini ihmisiin, jos olisin valinnut Salon lukion tai mennyt eri rippileirille. En myöskään olisi liikennevaloissa tavannut tuttuani ja jäänyt rupattelemaan, jos olisin juossut ehtiäkseni edellisiin vihreisiin. Saattaa myös olla, että kohtaaminen tutun kanssa oli ainoa ennen hänen muuttoaan toiselle paikkakunnalle, vaikken asiasta edes tiennyt. Eihän sitä koskaan tiedä, ja sehän se juuri onkin elämän suola.
Hyvää ja pohdintavapaata joulua kaikille!

Tänä syksynä toimituksessa ovat tuhertaneet ja ahertaneet Sanni Ratamo, Emilia Sahlström, Jenni Parkko, Milja Pakarinen, Linnea Sjöblom, Aku Kaasinen, Leevi Saukkonen ja Meerimaria Ketokulta. Avustaja on häärinyt myös Juuli Kivineva. Ohjaavana opettajana toimii Marika Tauriainen.

Koulun yhteystiedot
Osoite
Halikon lukio
Kuruntie 30
24800 HALIKKO
Opettajainhuone 044-7786004
Rehtori
Ari Leino
044-7786001
Vararehtori
Marika Tauriainen
044-7786004 (opehuone)
Opinto-ohjaaja
Teija Rosenqvist
044-7786006
Kurssisihteeri
Soile Verhola
044-7784031
Kouluterveydenhoitaja
Iris Kurppa
044-7784033

Halulehti 20 vuotta sitten
Haluan haluta Halua
Iiiiiiik, eka päivä lukiossa minne mä meen? Ahaa siis auditorioon ja mitä siellä tekemään (kissanpoikia pesemään), no ei kai. Voi ei, tuol istuu toi, mä en mee ainakaan sinne, okei mä meen tähän, kukahan toi on? Aika makeen näkönen ja sikasiistit kuteet. Voi vitsi, loppuis edes tää hikoilu. Ai tuolt tuleekin Mr X. ”Moi, mites menee?” Voi että, toikin oli ku mä oisin kirjottanut kirjettä. Okei, nyt rauhotutaan. Puuuuuuuuuuuh! Onx toi nyt sit se rehtori? Joo, se puhuu jotain luokattomasta lukiosta, kannattais varmaan kuunnella. Ihanaa, mä sain Piip Piiipin ryhmyrikseni, joksi ne kuuluu sitä täällä kutsuvan. Sitä paitsi ( ? ) on kans lukiossa, ihanaaaaaaaaa! Nyt täytyy rynnii et saa hyvän paikan (takaa). Ai, koittakaas rauhottuu et mäkin pääsen sisään. Puh (nalle), oon luokassa. Nyt se sit alkaa, ajattele positiivisesti, eipä olla enää pakko koulussa! Näin se sit alko, huh huh, olipas rankkaa! Alkuun kuiteskin päästiin ja nyt tää sit kestää 3 vuotta, joten onnee vaa kaikille.

Halikon lukio verkossa
Koulun kotisivut: https://peda.net/salo/koulut/halikon-lukio
Kuvagallerian kuvaajat: Krista Ehrnrooth ja Vera Kesälä

Halikon lukio myös Facebookissa!

Abitti-kokeilu piti jännityksessä

Sähköinen ylioppilastutkinto on tuloillaan. Halikon lukiossa on valmistauduttu muutokseen. Viime kesänä Halikon lukion kolmeen luokkaan rakennettiin kiinteät verkko- ja sähköpistokkeet yhteensä noin sadalle opiskelijalle. Näin vältytään kokeissa satojen metrien johtoviidakolta.
Lukuvuoden alussa jännitystä nosti Abitti-koejärjestelmän toimimattomuus opiskelijoiden omissa tietokoneissa. Uudet Abitti-päivitykset poistivat ongelmia – uhkakuvat koneiden toimimattomuudesta eivät toteutuneet.
Lukuvuoden ensimmäisellä koeviikolla Abittia testattiin onnistuneesti. Kaikki oli valmista lokakuun alun valtakunnalliseen harjoitukseen. Tällöin nelisenkymmentä abiturienttia teki ylioppilaslautakunnasta lähetetyn, koetilan palvelimeen ladatun äidinkielen kokeen sähköisesti. Kokeen päätyttyä tuotokset lähetettiin sähköisesti ylioppilastutkintolautakuntaan. Salon Seudun Sanomat teki laajan artikkelin sähköisen kokeen testauksesta.
Kesän ja syksyn aikana tehty valmistelutyö varmisti onnistumisen. Jännitys kokeen onnistumisesta näkyi henkilökunnassa - samoin helpotus onnistumisen hetkellä. Oli hieno huomata, miten testaus ja harjoituskoe kiinnostivat koko henkilökuntaa. Iso askel oli otettu, syyslomalle oli hyvä lähteä.
Haluan kiittää erityisesti lehtori Riitta Linnankiveä, lehtori Esa Tornbergia sekä opiskelija Veikko Niemistä. Abitti-järjestelmän päivitykset ja opiskelijoiden koneiden testaus olivat suuria urakoita. Tietohallintoasiantuntija Pekka Halonen varmisti osaamisellaan infrastruktuurin toimimisen. Turun yliopiston koordinaattori Markus Kitolan asiantuntemus oli suureksi avuksi kokeiden toteutuksessa.
Halikon lukion toisen vuosikurssin opiskelijat ovat ensimmäisiä sähköisen ylioppilaskokeen tekijöitä. Syksyllä 2016 kirjoitetaan sähköisesti filosofian, maantieteen ja saksan ylioppilaskoe. Uusia kokeita tulee mukaan vaihe vaiheelta siten, että koko tutkinto tehdään sähköisesti keväällä 2019.
Haluan kiittää Halikon lukion opiskelijoita, henkilökuntaa ja yhteistyökumppaneita hyvin sujuneesta syyslukukaudesta.
Rentouttavaa ja mukavaa joulun aikaa!
Ari Leino, rehtori

Rehtorin palsta

Iso askel oli otettu,
syyslomalle oli hyvä lähteä.

Lukio takana – mitä edessä?
Neuvoja lukiolaisen ammatinvalintaan

Miksi sinä hait lukioon? Ovatko tulevaisuuden suunnitelmat jo selkeänä mielessäsi ja lukio on vain tarpeellinen välivaihe matkalla haaveammattiin? Vai kuulutko siihen suureen joukkoon, joka hakeutuu lukioon saadakseen miettimisaikaa ammatinvalinnalleen? Muutaman vuoden mietintäajasta huolimatta sopivan koulutuksen ja ammatin löytäminen lukuisista vaihtoehdoista voi tuntua vaikealta. Koska lukiolaisella harvoin on työkokemusta kovin monelta eri alalta, voi olla vaikea konkreettisesti hahmottaa, mitä tulevalta ammatiltaan toivoo.

Kirjoittajavieras

Mistä pidät, mitä osaat?
Ammatinvalintaa tehdessä keskeistä ovat omat kiinnostuksen kohteet ja vahvuudet. Mistä aineista lukiossa pidät ja mistä et? Mikä aine sujuu hyvin, ja mikä vaatii kovasti töitä? Mitä tykkäät tehdä vapaa-aikanasi, ja missä koet olevasi hyvä koulun ulkopuolella? Mistä taidoistasi saat kehuja muilta?
Aina kiinnostuksen kohteet ja taidot eivät mene käsi kädessä. Joku voi olla vaikkapa hyvä kielissä, vaikka ne eivät kiinnostaisikaan, ja toisaalta matematiikka ei suju kovin hyvin kiinnostavuudestaan huolimatta. Hyvästä kielipäästä huolimatta kannattaa miettiä kaksi tai vaikka kolmekin kertaa, lähteekö lukemaan kieliä, jos ne eivät aidosti kiinnosta. Toisaalta kannattaa miettiä realistisesti, jaksaako riittävästi panostaa johonkin kiinnostavaan aineeseen/alaan, jos se tuntuu jo lukiossa vaativan hurjasti työtä. Millainen ihminen olet?
Sopivan ammatin pitää siis olla kiinnostava, mutta yhtä tärkeää on se, että persoonallisuutesi sopii alan tehtäviin. Vaikka työelämästä ei olisikaan paljon kokemusta, voit muiden elämänalueiden kokemustesi perusteella pohtia, viihdytkö esim. ihmisten parissa vai toimitko mieluiten itsenäisesti. Tarvitsetko selkeät toimintaohjeet ennen kuin pystyt työskentelemään tehokkaasti, vai nautitko siitä, että saat itse suunnitella toimintasi? Nautitko pikkutarkasta näpertelystä, vai oletko suurten linjojen vetäjä? Pidätkö esiintymisestä ja puhumisesta, vai oletko enemmänkin hyvä kuuntelija? Myös omien arvojen miettiminen kannattaa, sillä parhaiten tulet viihtymään ammatissa, jossa koet tekeväsi arvokasta työtä eikä työ ole ristiriidassa muiden elämänalueiden arvojen kanssa.

Mitä kaikkea on olemassa?
Onnistuneeseen ammatinvalintaan tarvitset hyvän itsetuntemuksen lisäksi tietoa ammateista, koulutuksista ja työelämästä. Tietoa kannattaa hankkia monista eri lähteistä, jotta saat mahdollisimman hyvän kuvan siitä, millaista jonkin alan opiskelu on ja millaiseen työhön koulutuksella voi sijoittua. Kannattaa tietenkin hyödyntää kaikki koulun kautta saatava tieto, mutta myös itsenäisesti seikkailla internetin ammateista ja koulutuksista kertovilla sivuilla, osallistua koulutusmessuille, haastatella tuttuja ja puolituttuja jne. Mitä enemmän tietoa vaihtoehdoista hankit, sitä helpompaa valinnan tekeminen on. Myös kaikenlaisesta työkokemuksesta on tietenkin hyötyä. Vaikka jokin kesätyö tuntuisi ikävältä, sen jälkeen osaat ainakin sanoa, mitä työtä et missään nimessä halua tehdä.
Lisähaastetta ammatinvalintaan tuo se, jos olet kiinnostunut hyvin monista asioista ja olet hyvä monissa taidoissa. Silloin mikään ala ei välttämättä nouse ylitse muiden. Lähialojen ammateissa on yhteisiä piirteitä, mutta ammatteja ja opintoja vertailemalla löytyy kuitenkin usein niitä pieniä eroja, jotka auttavat valitsemaan. Vertailutyöstä huolimatta valinta voi olla vaikeaa, mutta toisaalta moni ihminen selviytyisi ja viihtyisi useammassakin ammatissa. Sitä yhtä ainutta oikeaa alaa ei välttämättä löydykään, ja toisaalta kaikkea et voi valita ja saada, niin kivaa kuin se olisikin.
Joskus ongelmana voi olla se, että oikein mikään ala ei tunnu kiinnostavalta tai että jokin terveydellinen rajoite estää hakeutumasta haaveammattiin. Tiedon hankkiminen on silloinkin tärkeää, jotta löydät tarjolla olevista vaihtoehdoista sen lähinnä sopivan. Valintaa helpottaa myös se, kun hyväksyt, että työ täyttää usein vain osan tulevaisuuteen kohdistetuista toiveista. Elämä ei onneksi ole pelkkää työtä, vaan osan toiveista voit täyttää esim. harrastusten ja ihmissuhteiden kautta.
Mikä koulutustaso sinulle sopii?
Lukion jälkeen moni miettii, hakisiko yliopistoon vai ammattikorkeakouluun. Molemmilla on omat erityisosaamisalueensa,
ja niiden ”paremmuus” on kiinni siitä, minkälaisiin työtehtäviin tähtäät. Yleisesti ottaen ammattikorkeakouluopinnot ovat käytännönläheisempiä ja enemmän ryhmätyötä painottavia kuin yliopisto-opinnot, mutta eri koulutusohjelmissa on kuitenkin suuria eroavaisuuksia. Tiedon hankkiminen on tätäkin valintaa pohtiessa ensiarvoisen tärkeää.
Mikäli lukion jälkeen tuntuu siltä, että motivaatiota ei enää riitä monivuotiseen opiskeluun, kannattaa yhtenä vaihtoehtona miettiä myös toisen asteen ammatillista koulutusta. Joskus tämän vaihtoehdon miettiminen voi kannattaa jo lukioaikana, jos opiskelu ei suju toivotulla tavalla. Myös ammatillisella perustutkinnolla pystyt halutessasi jatkamaan opintoja myöhemmin korkeakoulussa.
Edelleen epävarma?
Mikäli aktiivisen pohdiskelun ja tiedon hakemisen jälkeen tulevaisuus tuntuu edelleen epäselvältä, voit yrittää selkiyttää suunnitelmiasi esim. tekemällä internetissä tarjolla olevia testejä tai keskustelemalla tilanteestasi ammatinvalinta-asioihin perehtyneen ammattilaisen kanssa (opot, työ- ja elinkeinotoimiston psykologit). Ulkopuolisen ihmisen avulla voit oppia katsomaan itseäsi ja taipumuksiasi uudella tavalla ja löytää siten ihan uusia kiinnostavia ammattivaihtoehtoja.
Joskus elämä yllättää ja kaikesta huolimatta huomaat jossain vaiheessa opiskelua tai työuraasi olevasi väärässä paikassa. Onneksi aina voit opiskella lisää ja hankkia osaamista eri aloilta. Maailma on mahdollisuuksia täynnä.
Marja Hytönen, psykologi
Varsinais-Suomen työ- ja elinkeinotoimisto, Salo
Hyödyllisiä linkkejä:
www.opintopolku.fi www.ammattinetti.fi
www.mol.fi/avo www.toissa.fi
www.studentum.fi www.foreammatti.fi

Kirjoittajavieras

Lukukauden varrelta

KOONNUT MEERIMARIA KETOKULTA KUVAT JA KUVITUKSET KOULUN KUVAGALLERIA, LINNEA SJÖBLOM

Koulussamme on tapahtunut paljon kaikenlaista lukuvuoden varrella, ja ainahan on kiva muistella menneitä. Tältä näyttää Halulehden kokoama aikajana syksyn tunnelmista!

ALOITA
TÄSTÄ!

YKKÖSTEN VUOHENSAARIPÄIVÄ 14.8.

UE5:N PYHIINVAELLUS TURKUUN 22.8. lue s. 18 »

JURMO 27. - 30.8. lue s. 12 »

JAZZ-KONSERTTI 3.9.

3.9.2015 halulaisia kävi viihdyttämässä jazz-trio, johon kuuluivat pianisti Janne Maarala, basisti Sampo Tiittanen ja rumpali Thomas Törnroos. He esittivät erityylisiä jazz-kappaleita sekä hienoja sooloja kukin vuorollaan. Yleisö suurimmaksi osaksi nautti esityksistä ja sai kaupan päälle tietoiskun jazzin historiasta ja teoriasta. Tarjolla oli erilaista mutta todella mielenkiintoista musiikkia, jota kovin moni tuskin muuten kuuntelee.

Ykkösten perinteisen oopperamatkan ohjelmaan kuului tänä vuonna Hese-hampurilaisten lisäksi Don Pasquale -ooppera. Oli kyllä hieno!

OOPPERAMATKA 28.10.

INNOLUKIO 9.10. lue s. 14 »

MAASTOKISA 7.10.

Maastokisan voitti tänä vuonna 13B2. Onnea!

UE5:N TEERETKI 6.10. lue s. 19 »

VALTAKUNNALLINEN ABITTI-HARJOITUSKOE 2.10.

Buuttausta, buuttausta...

Abit puurtavat äikän kokeessa.

Lukukauden varrelta

HALUWEEN 30.10.

SÄHLYTURNAUS 13.11.

HALUKUORON HALOO HALIKKO -KONSERTIT 17 - 18.11. lue s. 28 »

MIESTENPÄIVÄ 19.11.

Sählyturnauksen voittajajoukkue 14C, onnittelut!

ABIT STUDIA-MESSUILLA 2.12.

Tyttötutorit jakoivat pojille lakupiippuja.

Miesopeilla oli hymy herkässä herkutellessa.

#